સમગ્ર ભારતભરમાં શિવરાત્રીની ધામધૂમથી ઉજવણી કરવામાં આવી છે ત્યારે વીરપુર જલારામધામ ખાતે આવેલ મુક્તિધામ એટલે કે સ્મશાનમાં બિરાજતા શ્રી મુક્તેશ્વર મહાદેવની મહાઆરતી રાત્રે બાર વાગ્યે કરવામાં આવી,સામાન્ય રીતે લોકો રાત્રીના સમયમાં સ્મશાનમાં જતા ડરતા હોય છે પરંતુ વીરપુર જલારામધામના સ્મશાનમાં બિરાજમાન છે દેવાધિદેવ મુક્તેશ્વર મહાદેવ આ મુક્તેશ્વર મહાદેવનું મંદિર ખુબજ પૌરાણિક છે અને વીરપુરના સ્મશાનમાં આવેલું છે દરવર્ષે મહાશિવરાત્રી નીમિતે વીરપુર ગામના સેવાભાવી યુવાનો દ્વારા શ્રી મુક્તેશ્વર મહાદેવની ડાક-ડમરુ વગાડીને મહાઆરતી રાત્રે બાર વાગ્યે કરવામાં આવે છે,મુક્તેશ્વર મહાદેવની મહાઆરતીમાં હજારો શિવભક્તો ઉમટી પડે છે,વીરપુરના સેવાભાવી યુવાનો દ્વારા મુક્તેશ્વર મહાદેવ મંદિર આખુ મુક્તિધામ એટલે કે સ્મશાન લાઈટ ડેકોરેશન કરી શણગારવામાં આવે છે તેમજ આખા સ્મશાનમાં ૧૦૦૧ દિપક પ્રગટાવીને રોશની કરવામાં આવે છે,ભજન કીર્તન અને શિવજીના ગુણગાન ગાઈને મહાશિવરાત્રીની ધામધૂમથી ઉજવણી કરવામાં આવે છે, મહાઆરતી બાદ ભાંગ તેમજ મહાપ્રસાદ આપવામાં આવે છે, આ મુક્તિધામ સ્મશાનમાં બિરાજતા શ્રી મુક્તેશ્વર મહાદેવના દર્શન કરી હજારો શિવભક્તો મહાદેવ ને શીશ જુકાવી હર. . હર. . મહાદેવના નાદ સાથે પાવન થાય છે.